CELEX: 32013D0663
Language: sl
Date: 2013-11-14 00:00:00
Title: 2013/663/EU: Izvedbeni sklep Komisije z dne 14. novembra 2013 o zavrnitvi vloge za preklic imena, vpisanega v register zaščitenih označb porekla in zaščitenih geografskih označb iz Uredbe (EU) št. 1151/2012 Evropskega parlamenta in Sveta (Kołocz śląski/kołacz śląski (ZGO)) (notificirano pod dokumentarno številko C(2013) 7626)

16.11.2013   
            
            
               SL
            
            
               Uradni list Evropske unije
            
            
               L 306/40
            
         IZVEDBENI SKLEP KOMISIJE
   z dne 14. novembra 2013
   o zavrnitvi vloge za preklic imena, vpisanega v register zaščitenih označb porekla in zaščitenih geografskih označb iz Uredbe (EU) št. 1151/2012 Evropskega parlamenta in Sveta (Kołocz śląski/kołacz śląski (ZGO))
   (notificirano pod dokumentarno številko C(2013) 7626)
   (Besedilo v nemškem jeziku je edino verodostojno)
   (2013/663/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 54(1) Uredbe,
   ob upoštevanju naslednjega:
   
               (1)
            
            
               Prvi pododstavek člena 54(1) Uredbe (EU) št. 1151/2012 določa, da lahko Komisija, razen v primeru vlog proizvajalcev proizvoda, ki se trži pod registriranim imenom, prekliče registracijo zaščitene geografske označbe, kadar upoštevanje pogojev specifikacije ni zagotovljeno ali kadar najmanj sedem let ni bil na trg dan noben proizvod v okviru zaščitene geografske označbe.
            
         
               (2)
            
            
               Komisija je proučila vlogo za preklic registracije zaščitene geografske označbe „Kołocz śląski/kołacz śląski“, ki jo je Nemčija poslala 15. februarja 2013 in jo je Komisija prejela 18. februarja 2013.
            
         
               (3)
            
            
               Ta vloga za preklic ne spada v nobenega od primerov iz prvega pododstavka člena 54(1) Uredbe (EU) št. 1151/2012 in torej ne izpolnjuje pogojev iz tega člena.
            
         
               (4)
            
            
               Ob upoštevanju navedenega je treba vlogo Nemčije za preklic zaščitene geografske označbe „Kołocz śląski/kołacz śląski“ zavrniti.
            
         
               (5)
            
            
               Ukrep iz tega sklepa je v skladu z mnenjem Odbora za politiko kakovosti kmetijskih proizvodov –
            
         SPREJELA NASLEDNJI SKLEP:
   Člen 1
   Vloga za preklic zaščitene geografske označbe „Kołocz śląski/kołacz śląski“ se zavrne.
   Člen 2
   Ta sklep je naslovljen na Zvezno republiko Nemčijo.
   
      V Bruslju, 14. novembra 2013
      
         
            Za Komisijo
         
         Dacian CIOLOȘ
         
            Član Komisije
         
      
   
   
      (1)  UL L 343, 14.12.2012, str. 1.